钦定古今图书集成/理学汇编/学行典/第262卷 > 范宣
## 钦定古今图书集成/理学汇编/学行典/第262卷 > 范宣

按《晋书范宣传》：“宣字宣子，陈留人也。年十岁，能诵诗
书。尝以刀伤手，捧手改容。人问：‘痛邪’？答曰：‘不足为痛，
但受全之体而致毁伤，不可处耳’。家人以其年幼而
异焉。少尚隐遁，加以好学，手不释卷，以夜继日，遂博
综众书，尤善《三礼》。家至贫俭，躬耕供养。亲没，负土成
坟，庐于墓侧。太尉郄鉴命为主簿，诏征太学博士、散”
骑郎，并不就。家于豫章。太守殷羡见宣茅茨不完，欲
为改宅，宣辞之。庾爰之以宣素贫，加年荒疾疫，厚饷
给之，宣又不受。爰之问宣曰：“君博学通综，何以大儒？”
宣曰：“汉兴，贵经术，至于《石渠》之论，实以儒为弊。正始
以来，世尚老庄，逮晋之初，竞以裸裎为高。仆诚大儒，
然立不与《易》。”宣言谈未尝及老庄。客有问“‘人生与忧
俱生’，不知此语何出。”宣云出《庄子至乐篇》。客曰：“君言
不读《老》《庄》，何由识此？”宣笑曰：“小时尝一览。”时人莫之
测也。宣虽闲居屡空，常以读诵为业。谯国戴逵等皆
闻风宗仰，自远而至，讽诵之声，有若齐、鲁。太元中，顺
阳范甯为豫章太守。甯亦儒博通综，在郡立乡校，教
授恒数百人。由是江州人士并好经学，化“二范”之风
也。年五十四卒。著《礼》《易》《论难》，皆行于世。子辑，历郡守、
国子博士、大将军从事中郎，自免归，亦以讲授为事。
义熙中，连征不至。